ຈີນສົ່ງຕໍາຫລວດອອກຍາມ ຕາມຫລາຍຫົວເມືອງເພື່ອ ປາບປາມການປະທ້ວງ
ພວກຕໍາຫລວດ ໃນແລະນອກເຄຶ່ອງແບບ ໄດ້ຖືກສົ່ງອອກໄປປະຕິບັດການ ໃນນະຄອນຫລວງປັກກິ່ງ ແລະເມືອງຊຽງໄຮ້ ເພື່ອຍັບຍັ້ງການເຄຶ່ອນໄຫວ ຂອງພວກຫາເລາະຊື້ເຄຶ່ອງທ
ໃນວັນອາທິດມື້ນີ້ ພວກຕໍາຫລວດຈີນໄດ້ຖືກສົ່ງອອກໄປ ປະຕິບັດການຢ່າງເຕັມກໍາລັງ ຢູ່ໃນຫລາຍໆຫົວເມືອງ ຂອງຈີນ ເພື່ອຮັບມືກັບການຮຽກຮ້ອງທາງອິນເຕີແນັຕ ໂດຍເວັບໄຊ້ຂອງພວກຊາວຈີນຢູ່ໃນຕ່າງປະເທດ ທີ່ຊັກ ຊວນໃຫ້ຊາວຈີນພາຍໃນປະເທດ ພາກັນລຽນແບບ ການປະທ້ວງເພື່ອປະຊາທິປະໄຕ ດັ່ງດຽວກັບທີ່ກໍາລັງ ເກີດຂື້ນຢູ່ທົ່ວຂົງເຂດຕາເວັນອອກ ໃນເວລານີ້ ພວກຕໍາຫລວດ ໃນແລະນອກເຄຶ່ອງແບບ ໄດ້ຖືກສົ່ງ ອອກໄປປະຕິບັດການ ໃນນະຄອນຫລວງປັກກິ່ງ ແລະ ເມືອງຊຽງໄຮ້ ເພື່ອຍັບຍັ້ງການເຄຶ່ອນໄຫວຂອງ ພວກຫາເລາະຊື້ເຄຶ່ອງທັງຫລາຍ ແລະ ປ້ອງກັນບໍ່ໃຫ້ພວກຄົນໂຮມຊຸມນຸມກັນ ພວກຜູ້ສື່ຂ່າວຊາວຕ່າງປະເທດຫລາຍໆຄົນ ຖືກທໍາຮ້າຍຮ່າງກາຍ ແລະ ພວກຜູ້ສື່ຂ່າວ ຈາກແຫລ່ງອື່ນໆ ເຊັ່ນ ຈາກຂ່າວວີໂອເອ ໄດ້ຖືກກັກຕົວ ພ້ອມກັບຖືກຍຶດບົດຂຽນຂ່າວ ບັນທຶກສຽງ ແລະ ຮູບຖ່າຍຂອງເຂົາເຈົ້າ ນັ້ນນໍາ ເວລານີ້ ຍັງບໍ່ເປັນທີ່ແຈ້ງຂາວເທື່ອວ່າ ຜູ້ໃດຢູ່ເບຶ້ອງຫລັງການຮຽກຮ້ອງໃຫ້ທໍາການປະ ທ້ວງນີ້ ລັດຖະບານໄດ້ສະກັດກັ້ນປ້າຍປະກາດທາງເວບໄຊ້ ແລະການສົ່ງຂໍ້ຄວາມທາງ ໂທລະສັບ ທີ່ອ້າງເຖິງ “ການປະຕິວັດດອກມະລິ” ທີ່ໄດ້ເລີ່ມຂື້ນໃນປະເທດຕູນີເຊຍນັ້ນ